恒龄 (舒穆禄氏)

恒龄（），字锡九，舒穆禄氏，滿洲正蓝旗人，清朝末年政治人物。

生平
宣统元年，热河练军统领。二年，宁夏副都统。三年回万县丁忧，命为荆州左翼副都统。辛亥革命期间，在荆州主张抵抗到底，因旗人伤亡惨重，家属抗议，恒龄自杀，清朝朝廷赐諡号壯節。《清史稿》有傳。《清史稿·列傳470卷》12802-12803：恆齡，字錫九，舒穆魯氏，滿洲正藍旗人，湖北荊州駐防。恆齡少嗜學，嫻武幹，尤熟中外兵家言。以附生官筆帖式，遷驍騎校，累擢佐領。旗營久習窳惰，罕知兵事，迺創編新軍，設講武堂教之。拳匪亂作，湘人旅荊者被煽動，燔沙市躉船及稅關、領事署，外國僑民多逃避，勢岌岌。恆齡率二百人往鎮撫，誅首要，宥脅從，外人避難者護持之。事寧，軍政課最。將軍綽哈布疏綜營務，恆齡條上四事，曰：設警察，興學校，釐財政，練常備軍，並奏行。設八旗高等學堂、陸軍小學堂，俾任校事。顧其時風氣闇僿，款無所出，遂走謁總督張之洞，面陳規畫，獲助萬金，始成立；猶不足，省新軍陋規益之，歲以為常。於是訂章條，甄材穎，走書幣聘海內名儒，分科教授，校風肅然。學部曹司考察，稱荊州第一。旋領振威新軍，調督練處參議，總辦陸軍小學。將軍恩存、總督陳夔龍交章論薦。宣統改元，調充熱河練軍統領。汰老弱，補缺額，申嚴紀律，凡兩閱月，獲匪首葛蘭亭等，推功將校。二年，授寧夏副都統，朝陽紳民籲留，夔龍上聞。廷議以西陲邊要，趣到官。既蒞事，首嚴煙禁；開渠屯田，久無效，設方略整飭之。三年，遭父憂。令甲，旗員百日服除即視事。恆齡固請終制，解職去，奉父喪於萬縣，抵宜昌，鄂亂作，道塗阻絕，將軍連魁疏請參軍事，上命署荊州左翼副都統。恆齡援「墨絰從戎」義，愾然任城守，而援絕餉匱，兵人疲饉則譁變，迺斥家財餉之，涕泣誓眾，令毋擾沙市啟外釁。時方患癰劇，裹創策騎出，晝夜徼循，血痕猶濡縷然。無何，事益亟，外城失。恆齡晨起，公服端坐堂上，發手槍洞胸而歾。家人得其與弟恆廣、子裕文書，曰：「吾家世受國恩，宜竭力圖報。今城既失，義當死。所憾者老母在堂，忠孝不獲兩全。第吾母有子能盡忠，亦甚得。我死，汝曹能闔門殉節固善，否則善事吾母，以補吾不孝之罪，毋以吾死狀令老人知也。」恆齡死數日，連魁與右翼副都統松鶴開門納民軍，荊州遂失。事聞，上震悼，諡壯節。

 延伸阅读 


参考资料

Category:清朝生员
Category:笔帖式
Category:清朝骁骑校
Category:佐领
Category:新建陆军人物
Category:清朝统领
Category:寧夏副都統
Category:荆州副都统
Category:辛亥革命自杀的清朝官员
Category:正藍旗滿洲人
Category:舒穆禄氏
Category:諡壯節